Qo‘qonda yangi savdo markazi ishga tushdi

Farg‘ona viloyati Qo‘qon shahrida yangi savdo markazi ish boshladi, deb xabar qiladi O‘zA.

Markazda xaridorlarga zamonaviy andozalar asosida xizmat ko‘rsatish uchun barcha sharoitlar yaratilgan. Oziq-ovqat, qishloq xo‘jaligi mahsulotlari va barcha turdagi uy-ro‘zg‘or buyumlari savdosi tashkil etildi.
O‘zbekiston Milliy axborot agentligi ma’lum qilishicha, markaz faoliyat boshlashi bilan 40 nafar yoshlar doimiy ish o‘rniga ega bo‘ldi.